text:
47/2011. (XII. 21.) NGM rendelete a Kártalanítási Alap javára teljesített befizetéseknek, az Alap kezelésének és az Alap kezelője eredményelszámolásának szabályairól.
A kötelező gépjármű-felelősségbiztosításról szóló 2009. évi LXII. törvény 69. § (1) bekezdés c) pontjában, valamint a 8. §
tekintetében a jogalkotásról szóló 2010. évi CXXX. törvény 31. § (2) bekezdés b) pontjában kapott felhatalmazás alapján, az egyes
miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 73. §
f) pontjában meghatározott feladatkörömben eljárva a következőket rendelem el:
A befizetésekre vonatkozó szabályok 1. § (1) A Kártalanítási Alap (a továbbiakban: Alap) kezelője gépjármű-kategóriánként az utolsó rendelkezésre álló éves
káradatok alapján állapítja meg az adott évet illető befizetésekre alkalmazandó, átlagkárral korrigált kockázati szorzót
és azokról az adott év első hónapjának végéig tájékoztatja a biztosítót.
(2) A biztosító köteles az Alap kezelője részére az adott negyedévet követő hónap tizenötödik napjáig jelenteni az
előzetesen számított negyedéves befizetés összegét, gépjármű-kategóriánként feltüntetve a gépjárművek
állományának – számításnál felhasznált – negyedéves nyitó és záró darabszámát.
(3) Az Alap kezelője köteles a törvényben meghatározott módon a negyedéves befizetési kötelezettség összegét
a biztosítók között arányosan kialakítani és a negyedéves befizetés megállapított összegét a biztosítókkal az adott
negyedévet követő hónap huszadik napjáig közölni. (4) A biztosító köteles az Alap javára történő befizetési kötelezettségének minden naptári negyedévet követő hónap
utolsó napjáig eleget tenni. (5) A kötelező gépjármű-felelősségbiztosításról szóló 2009. évi LXII. törvény szerinti tevékenységét e rendelet
hatálybalépését követően megkezdő biztosító az Alap első befizetésére vonatkozó kötelezettségének megfelel,
amennyiben folyamatosan a (3) bekezdésben meghatározott mértékben annyi negyedéven át teljesíti a rendelet
szerint meghatározott befizetést, ahány negyedév alatt az Alapba történt első biztosítói befizetést követően az Alap
egyenlege az előző évi piaci összdíjbevétel 6%-át első alkalommal elérte.
Az Alap kezelésével kapcsolatos szabályok 2. § (1) Az Alap kezelője köteles külön számviteli szabályzatban rögzíteni az Alap kezelésével összefüggő számviteli
nyilvántartási szabályokat, valamint feladatait, így legalább az Alap pénzeszközeinek, befektetéseinek, bevételeinek,
ráfordításainak, költségeinek elkülönített nyilvántartására vonatkozó szabályokat. (2) Az Alap kezelője a számviteli szabályzatot annak változását követő 15 munkanapon belül köteles a Pénzügyi
Szervezetek Állami Felügyelete (a továbbiakban: Felügyelet) részére megküldeni.
3. § (1) Az Alap kezelője ellátja az Alap pénzügyi eszközeinek a kezelését, beleértve a befizetéseket, befektetéseket,
megtérüléseket, kötelezettségek teljesítését, az eszközök elégtelensége esetén idegen forrásból történő
eszközpótlást érintő és az ezekhez kapcsolódó tevékenységeket. (2) Az Alap kezelője az Alap pénzeszközeit a tőkepiacról szóló 2001. évi CXX. törvényben meghatározott állampapírban,
a hitelintézetekről és a pénzügyi vállalkozásokról szóló 1996. évi CXII. törvényben meghatározott betétben, vagy
a pénzforgalmi szolgáltatás nyújtásáról szóló 2009. évi LXXXV. törvényben meghatározott pénzforgalmi számlán tartja
oly módon, hogy azok a kártérítési igények kielégítéséhez szükséges mindenkori likviditást biztosítsák, egyidejűleg
a lehető legnagyobb biztonságot és jövedelmezőséget teljesítsék. (3) Az Alap pénzforgalmi számláján jóváírandók az Alap összes pénzbevételei, beleértve a biztosítók negyedéves
befizetéseit, a befektetések hozamait, a megtérüléseket, ugyanakkor a pénzforgalmi számlát meg kell terhelni
a működéssel kapcsolatos pénzkiadásokkal, a biztosítási kötelezettségek teljesítésével kapcsolatos kifizetésekkel.
(4) Az Alap – a kártérítési igények kielégítéséhez a (2) bekezdésben meghatározottak szerint – hitelintézettől hitelt és
pénzkölcsönt vehet fel, illetve részére biztosító kölcsönt nyújthat.
4. § (1) A felszámolás elrendeléséről a Felügyelet haladéktalanul tájékoztatja az Alap kezelőjét.
(2) Az Alap kezelője az (1) bekezdésben meghatározott tájékoztatást követő három munkanapon belül a saját honlapján
és a Felügyelet által üzemeltetett honlapon közleményben tájékoztatja a károsultakat a kártérítési igények
érvényesítési lehetőségéről. Az Alap kezelője eredményelszámolásának szabályai 5. § Az Alap kezelője köteles az Alap eredményelszámolását az 1. melléklet szerint elkészíteni és a tárgyévet követő évben
a Kártalanítási Alap kezelője adatszolgáltatási kötelezettsége szabályairól szóló 13/2011. (IX. 29.) PSZÁF rendeletben
meghatározott adatszolgáltatás keretében a Pénzügyi Szervezetek Állami Felügyelete (a továbbiakban: Felügyelet)
részére megküldeni. Záró rendelkezés 6. § Ez a rendelet a kihirdetést követő napon lép hatályba.
7. § Az e rendelet szerinti eredményelszámolást első alkalommal 2011. évre vonatkozóan a 2012-ben esedékes,
a Kártalanítási Alap kezelője adatszolgáltatási kötelezettsége szabályairól szóló 13/2011. (IX. 29.) PSZÁF rendeletben
meghatározott adatszolgáltatás keretében kell elkészíteni és a Felügyelet részére megküldeni.
8. § Hatályát veszti a Kártalanítási Alap javára teljesített befizetéseknek, az Alap kezelésének és az Alap kezelője
adatszolgáltatási kötelezettségének szabályairól szóló 4/2010. (I. 22.) PM rendelet.
Dr. Matolcsy György s. k.,
nemzetgazdasági miniszter


type: legislation

jurisdiction: Hungary

text:
1323/2013. (VI. 12.) Korm. határozata a Versenyképes Közép-Magyarország Operatív Program (VEKOP) és a Közép-magyarországi régió területén végrehajtandó fejlesztések forrásai felhasználásának tervezéséről.
A Kormány
 1. kiemelt célként határozza meg a  Közép-magyarországi régió – különösen Pest megye periférikus területeinek  –
fejlesztését az  Európai Unió kohéziós politikájának a  2014–2020 közötti programozási időszakban biztosított
eszközei által,
2. egyetért azzal, hogy
a) a Versenyképes Közép-Magyarország Operatív Program elsősorban területi szempontú operatív programként
területi fejlesztéseket és gazdaságfejlesztési beavatkozásokat tartalmazzon,
b) az ágazati operatív programok tervezésekor a  Közép-magyarországi régióban felmerült fejlesztési igények
legyenek figyelembe véve,
Felelős: nemzetgazdasági miniszter
 érintett miniszterek
Határidő: folyamatos
3. felhívja a  nemzetgazdasági minisztert és az  érintett további minisztereket, hogy a  2.  pont szerinti tervezés során
vonják be Pest Megye Önkormányzatát és Budapest Főváros Önkormányzatát,
Felelős: nemzetgazdasági miniszter
 érintett miniszterek
Határidő: folyamatos 4. felhívja az  emberi erőforrások miniszterét és a  vidékfejlesztési minisztert, hogy – a  nemzetgazdasági miniszter
bevonásával – valamint a  nemzetgazdasági minisztert, hogy az  általuk meghatározott szakmai tartalmú operatív
programba tervezzenek be budapesti és Pest megyei fejlesztéseket
a) az Európai Regionális Fejlesztési Alap és az  Európai Tengerügyi és Halászati Alap esetében prioritásonként
a források legfeljebb 15%-a,
b) az Európai Mezőgazdasági Vidékfejlesztési Alap esetében programszinten a források 5%-a,
c) az Európai Szociális Alap esetében korlátlanul igénybe vehető rugalmassági keret
terhére,
Felelős: nemzetgazdasági miniszter
 emberi erőforrások minisztere
 vidékfejlesztési miniszter
Határidő: folyamatos
5. felhívja az  emberi erőforrások miniszterét, a  vidékfejlesztési minisztert és a  nemzetgazdasági minisztert, hogy
a  4.  pont szerinti fejlesztések tervezése során vegyék figyelembe, hogy a  tervezett fejlesztéseknek kimutatható
hatással kell lenniük a kevésbé fejlett régiókra,
Felelős: nemzetgazdasági miniszter
 emberi erőforrások minisztere
 vidékfejlesztési miniszter
Határidő: folyamatos
6. felhívja a  nemzetgazdasági minisztert, hogy – Pest Megye Önkormányzata és a  nemzeti fejlesztési miniszter
bevonásával – a Regionális Támogatások Iránymutatás 2014–2020 közötti uniós programozási időszakra vonatkozó
előírásai alapján készítsen javaslatot a  Pest megyei kis- és középvállalkozások számára magasabb támogatási
intenzitást biztosító térség vagy térségek kijelöléséről.
Felelős: nemzetgazdasági miniszter
 nemzeti fejlesztési miniszter
Határidő: a Regionális Támogatások Iránymutatás elfogadását követően azonnal
Orbán Viktor s. k.,
 miniszterelnök


text:
1498/2016. (IX. 15.) Korm. határozata az ENSZ Közgyűlésének 71. ülésszakán való magyar részvételről.
A Kormány
 1. jóváhagyja – a  melléklet szerint – az  ENSZ Közgyűlésének 71. ülésszakán részt vevő magyar küldöttség
tevékenységének irányelveit;
 2. felhatalmazza a külgazdasági és külügyminisztert, hogy az ENSZ Közgyűlésének 71. ülésszakán részt vevő magyar
küldöttség vezetőjének és tagjainak megbízásáról előterjesztést tegyen Magyarország köztársasági elnökének.
Orbán Viktor s. k.,
 miniszterelnök


text:
1028/2016. (II. 9.) Korm. határozata a Szellemi Tulajdon Nemzeti Hivatala elhelyezéséhez és működéséhez szükséges eszközbeszerzések során alkalmazandó eljárási mentességről.
1. A Szellemi Tulajdon Nemzeti Hivatala elhelyezéséhez és működéséhez szükséges eszközbeszerzések lefolytatása
során a  Kormány irányítása alá tartozó fejezetek költségvetési szerveinek eszközbeszerzéseiről szóló 1982/2013.
(XII. 29.) Korm. határozat rendelkezéseit nem kell alkalmazni.
2. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
1285/2012. (VIII. 9.) Korm. határozata a KMOP-3.1.1/E-12-k-2012-0001 „Várkert Bazár fejlesztése” című kiemelt projekt akciótervi nevesítéséről és támogatásának jóváhagyásáról.
A Kormány 1. jóváhagyja az 1. melléklet szerint, a KMOP-3.1.1 „Versenyképes turisztikai termék- és attrakciófejlesztés” című
konstrukció keretében megvalósuló KMOP-3.1.1/E-12-k-2012-0001 azonosító jelű a „Várkert Bazár fejlesztése” című
egymilliárd forintot meghaladó támogatási igényű projektjavaslatot, 2. jóváhagyja az 1. pont szerinti KMOP-3.1.1/E-12-k-2012-0001 azonosító jelű a „Várkert Bazár fejlesztése” című
projektnek a Közép-Magyarországi Operatív Program 2011–2013-as Akciótervében kiemelt projektként történő
nevesítését az 1. melléklet szerinti maximális támogatási igénnyel, amely a 3. pontban foglalt lépések során változhat,
3. hozzájárul ahhoz, hogy a Regionális Fejlesztési Operatív Programok Irányító Hatósága a támogatási szerződést
a 2007–2013 programozási időszakban az Európai Regionális Fejlesztési Alapból, az Európai Szociális Alapból és
a Kohéziós Alapból származó támogatások felhasználásának rendjéről szóló jogszabályok szerinti részletes
értékelésekben megfogalmazott esetleges támogathatósági feltételeket figyelembe véve döntését követő 30 napon
belül megkösse. Orbán Viktor s. k.,
miniszterelnök